ຜູ້ນຳ ຕໍ່ຕ້ານລັດຖະບານ ຄົນສຳຄັນ ໃນຊີເຣຍ ຖືກຂ້າຕາຍ ໃນການໂຈມຕີ ທາງອາກາດ 
ການເສຍຊີວິດ ຂອງທ້າວ Zahran Alloush ຜູ້ກໍ່ຕັ້ງກຸ່ມກອງທັບອິສລາມ​ ແມ່ນເປັນຄວາມເສຍຫາຍ ທີ່ສຳຄັນ ສຳລັບພວກຕໍ່ຕ້ານລັດຖະບານ.
ຜູ້ນຳ ຂອງພວກຕໍ່ຕ້ານລັດຖະບານ ທີ່ມີອິດທິພົນທີ່ສຸດກຸ່ມນຶ່ງ ໃນຊີເຣຍໄດ້ຖືກຂ້າຕາຍໃນການໂຈມຕີທາງອາກາດທາງກ້ຳ ຕາເວັນອອກຂອງນະຄອນຫລວງດາມັສກັສ ທັງພວກຕໍ່ຕ້ານແລະລັດຖະບານຊີເຣຍກ່າວໃນວັນສຸກວານນີ້ ວ່າ ທ້າວ Zahran Alloush ຜູ້ກໍ່ຕັ້ງ ກຸ່ມກອງທັບອິສລາມ ໄດ້ ຖືກຂ້າຕາຍໃນການໂຈມຕີທາງອາກາດ ທີ່ແນໃສ່ກອງບັນຊາ ການຂອງກຸ່ມດັ່ງກ່າວທີ່ແຂວງ Ghouta ໃນພາກຕາເວັນອອກ ຂອງປະເທດ ການເສຍຊີວິດຂອງທ້າວ Alloush ແມ່ນການສູນເສຍທີ່ສຳຄັນ ຕໍ່ກຸ່ມກຳລັງປະກອບອາວຸດ ທີ່ຕໍ່ຕ້ານລັດຖະບານ ໂດຍໄດ້ເສີມຄວາມເຂັ້ມແຂງໃຫ້ແກ່ປະ ທານາທີບໍດີ Bashar al-Assad ກ່ອນການເຈລະຈາສັນຕິພາບ ຄັ້ງໃໝ່ ທີ່ກຳນົດໃສ່ຕົ້ນ ປີ 2016 ຈະມານີ້ ການໂຈມຕີທາງອາກາດ ຊຶ່ງຍັງໄດ້ສັງຫານສະມາຊິກອະວຸໂສຄົນອື່ນໆຂອງກຸ່ມດັ່ງກ່າວ ມີຂຶ້ນບໍ່ເທົ່າໃດມື້ ຫລັງຈາກອົງການສະຫະປະຊາຊາດໄດ້ຮັບຮອງເອົາມະຕິ ໃຫ້ການສະ ໜັບສະໜຸນຕໍ່ເສັ້ນທາງເພື່ອກ້າວໄປສູ່ສັນຕິພາບໃນຊີເຣຍ ກຸ່ມກອງທັບອິສລາມໄດ້ຖືກເລືອກໃຫ້ເຂົ້າຮ່ວມໃນຂັ້ນຕອນສັນຕິພາບ ແຕ່ລັດຖະບານຊີ ເຣຍ ແລະຣັດເຊຍ ຊຶ່ເປັນພັນທະມິດທີ່ເຂັ້ມແຂງ ຂອງຊີເຣຍນັ້ນ ຖືວ່າກຸ່ມດັ່ງກ່າວນີ້ ເປັນ ກຸ່ມຈັດຕັ້ງບໍ່ກ່ຽວກັບສາສະໜາເປັນກຸ່ມກໍ່ການຮ້າຍທີ່ແຕກຕ່າງເລັກນ້ອຍຈາກກຸ່ມຫົວຮຸນ ແຮງຈັດອື່ນໆເຊັ່ນກຸ່ມລັດອິສລາມເປັນຕົ້ນ ລາຍງານໃນຂັ້ນຕົ້ນທີ່ຍັງບໍ່ທັນໄດ້ຮັບການຢືນຢັນນີ້ ສະເໜີແນະວ່າ ການໂຈມຕີທາງອາ ກາດທີ່ໄດ້ສັງຫານທ້າວ Alloush ແມ່ນມີຂຶ້ນໂດຍເຮືອບິນຂອງຣັດເຊຍ